ચોમાસા દરમિયાન રખડતાં ઢોરોનું અતિક્રમણ શહેરના જાહેર માર્ગો પર ખુબ વધી જાય છે. અત્યારે કોર્પોરેશન દ્વારા બે સિફ્‌ટમાં ઢોર પકડવાની કામગીરી કરાવવામાં આવી રહી છે. છતાં ધાર્યું પરિણામ મળતું નથી. શહેરના અતિ વ્યસ્ત માર્ગો પર ઢોરોના અડીંગા હોય છે. અંતરિયાળ સેક્ટરોમાં પણ સ્થિતી અતિ ગંભીર છે. આ બાબતે તાજેતરમાં વિભાગીય બેઠકમાં ચર્ચા થઈ હતી જેમાં કમિશનર દ્વારા ઢોરો પકડવામાં પડતી મુશ્કેલીના કારણે પોલીસ બંદોબસ્તની માંગણી કરવામાં આવી હતી.